پەیامنێر ئاژانس شەفەق نیوز وت: نرخ دۆلار ئەمریکی وەرانوەر دینار عراقی، شەوەکی ئمڕوو، لە بۆرسەی سەرەکی کیفاح و حارسیە لە بەغداد پایتەخت، لەپای ١٥٣٠٠٠ دینار عراقی وەرانوەر ١٠٠ دۆلار ئەمریکی جیگیر بوی.
پەیامنێر ئاژانسمان وتیش؛ نرخ فرووشتن و سەنین لە دوکانەیل ناوخوەیی بەغداد جیگیر بوی، کە نرخ فرووشتن ١٠٠ دۆلار ئەمریکی رەسیە ١٥٤٠٠٠ دینار عراقی، و نرخ سەنینی رەسیە ١٥٢٠٠٠ دینار عراقی.
لە هەولێر پایتەخت هەرێم کوردستان، رووژەیل پشوو فەرمی بۆرسە کار نیەکەێد، باوجی لەناو بەشیگ لە نویسینگەیل دراو نرخ دۆلار جیگیر بوی، کە نرخ فرووشتن ١٠٠ دۆلار ئەمریکی رەسیە ١٥٣٦٥٠ دینار عراقی، و نرخ سەنینی رەسیە ١٥٣٠٠٠ دینار عراقی.
